**PRIPREMA ZA IZVOĐENJE RADIONICE**

**Voditeljice**: Željka Novačić, prof.

**Broj učenika**: 19

**Nastavna jedinica**: Učenje ili mučenje – pitanje je sad! (Stilovi i metode učenja)

**Cilj nastavne jedinice**: Upoznati učenike sa stilovima i metodom učenja u svrhu primjene istih za što produktivnije i uspješnije učenje.

**ISHODI:**

Učenici će:

* Ispuniti upitnik za samoprocjenu stilova učenja
* Obraditi pojedinačne stilove učenja
* Obraditi ČPČPP metodu učenja
* Izraditi plan rada
* Razgovarati o problematici

**Oblici rada:**

* Individualni rad

**Nastavna sredstva i pomagala:**

1. VAK upitnik
2. Tekstovi koji predstavljaju ČPČPP metodu učenja
3. Papir i olovka

**PRIPREMA ZA RADIONICU**

**1. UVODNI DIO**

Tehnike: PREDSTAVLJANJE PROBLEMATIKE

Obzirom na novonastalu situaciju učenici se moraju prilagoditi novim metodama učenja i svladavanju gradiva samostalno i na daljinu od kuće. Kako bi učenicama olakšala svladavanje gradiva pripremila sam upitnik kojim će odrediti stil učenja kojem pripadaju te predstavila metodu učenja koja bi učenicama mogla olakšati i uspješnije svladavati gradivo.

**2. GLAVNI DIO**

Odgajateljica je objasnila VAK metodu te učenice ispunjavaju upitnik. Nakon toga pročitaju rezultate dobivene o stilovima učenja.

Nakon toga odgajateljica je učenicama pripremila kratki tekst koji opisuje 5 koraka ČPČPP metode.

**3. ZAVRŠNI DIO**

Odgajateljica zaključuje s važnošću planiranja i izrade rasporeda (učenja i/ili obaveza).

Literatura/izvori:

* Dijanošić, B. i sur. (2009): *Andragoški modeli poučavanja - Priručnik za rad s odraslim polaznicima - Modul 1*. Agencija za obrazovanje odraslih. url: http://www.scribd.com/doc/91167604/29/VAK-Upitnik-za-samoprocjenu-stilova-u%C4%8Denja
* Knolblauch, J. (2001): *Učenje ne mora biti mučenje – 33 provjerene strategije za umni rad*. Zagreb: STEPpress.
* Šprljan, K. A., Rosandić, A. (2008): *Krug znanja – priručnik za učitelje, nastavnike i profesore*. Zagreb: Školska knjiga.